Waray-Waray News: PGMA nagmando hin P100-M para mobile clinics
Manila (13 November) -- Ginmanduan ni Presidente Gloria Macapagal-Arroyo an Philippine Amusement and Gaming Corp. (PAGCOR) nga maghatag hin P100 million para magpasarang hin mobile clinics ha bug-os nga nasud.
Ha iya mensahe han 13th Convention of the Philippine Association of Medical Specialists (PAMS) ha Isla Ballroom han Shangri-La Hotel ha Mandaluyong City kaklop nga adlaw, nag asoy hi PGMA mas maupay nga mas damo an mobile clinics pag suporta han PAMS.
Ginpasalamatan niya an PAMS dara han ira mga gindumara nga mga medical missions ngan self-help programs para han ira propesyon nga segun ha iya nakabulig pagsuporta han iya programa han panlawas ug pag iban han hgastos han medesina ngan pulatay han paghag-id ha mga doctor bas imaging espesyalista ha mga tay-aw nga bungsuran.
An PAMs amo an gidadakue nga specialized medical professions nga naabot hin 6,000 an mga miembers ha kabug-usan. Hinabruan gihapon nga an PAMS in nahatag hin libre nga medical and surgical assistance ha magkurihay nga mga familya ha mga tay-aw nga lulugar han nasud pinaai hin mga medical missions.
Segun kan Dr. Rene Catan, PAMS national president, ini nga mga espesyalita ng mga doctor nga may iba iba nga espesyalisasyon in natambulig ha mga kablas ng mulopyo.
Ha pagkayan, natikadamo an mobile medical and dental clinics basi maging mas haluag an community outreach programs labi na ha mga probinsiya
Segun han Presidente an gobyerno in padayon nga nagpapahataas han kalidad han mga ospital han gobyerno ug padayon nga ginbubuhat an mga pitad nga makapan opera hin simple la sama han ceasarian operation. (PIA-Samar) [top]
war_Latn war_Latn war_Latn war_Latn war_Latn war_Latn war_Latn war_Latn